CELEX: 22006D0008
Language: et
Date: 2006-01-27 00:00:00
Title: EMP ühiskomitee otsus nr 8/2006,  27. jaanuar 2006 , millega muudetakse EMP lepingu II lisa (tehnilised normid, standardid, katsetamine ja sertifitseerimine)

30.3.2006   
            
            
               ET
            
            
               Euroopa Liidu Teataja
            
            
               L 92/29
            
         EMP ÜHISKOMITEE OTSUS
   
   nr 8/2006,
   27. jaanuar 2006,
   millega muudetakse EMP lepingu II lisa (tehnilised normid, standardid, katsetamine ja sertifitseerimine)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga (edaspidi “leping”), eriti selle artiklit 98,
   ning arvestades järgmist:
   
               (1)
            
            
               Lepingu II lisa on muudetud EMP ühiskomitee 21. märtsi 1994. aasta otsusega nr 7/1994. (1)
               
            
         
               (2)
            
            
               Komisjoni 15. aprilli 2004. aasta otsus 2004/388/EÜ lõhkematerjalide ühendusesisese veo dokumendi kohta (2) tuleb lepingusse inkorporeerida.
            
         
               (3)
            
            
               Komisjoni 23. aprilli 2004. aasta direktiiv 2004/57/EÜ pürotehniliste toodete ja teatud laskemoona identifitseerimise kohta nõukogu direktiivi 93/15/EMÜ kohaselt tsiviilkasutuseks mõeldud lõhkematerjalide turuletoomist ja järelevalvet käsitlevate sätete ühtlustamise kohta (3) tuleb lepingusse inkorporeerida,
            
         ON TEINUD JÄRGMISE OTSUSE:
   Artikkel 1
   Lepingu II lisa XXIX peatüki punkti 1 järele (nõukogu direktiiv 93/15/EMÜ) lisatakse järgmised punktid:
   
               “2.
            
            
               
                  32004 D 0388: Komisjoni 15. aprilli 2004. aasta otsus 2004/388/EÜ lõhkematerjalide ühendusesisese veo dokumendi kohta (ELT L 120, 24.4.2004, lk 43).
            
         
               3.
            
            
               
                  32004 L 0057: Komisjoni 23. aprilli 2004. aasta direktiiv 2004/57/EÜ pürotehniliste toodete ja teatud laskemoona identifitseerimise kohta nõukogu direktiivi 93/15/EMÜ kohaselt tsiviilkasutuseks mõeldud lõhkematerjalide turuletoomist ja järelevalvet käsitlevate sätete ühtlustamise kohta (ELT L 127, 29.4.2004, lk 73).”
            
         Artikkel 2
   Direktiivi 2004/57/EÜ ja otsuse 2004/388/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 28. jaanuar 2006, tingimusel, et EMP ühiskomiteele on edastatud kõik lepingu artikli 103 lõikele 1 vastavad teated. (4)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 27. jaanuar 2006
      
         
            EMP ühiskomitee nimel
         
         
            eesistuja
         
         R. WRIGHT
         
      
   
   
      (1)  EÜT L 160, 28.6.1994, lk 1.
   
      (2)  ELT L 120, 24.4.2004, lk 43.
   
      (3)  ELT L 127, 29.4.2004, lk 73.
   
      (4)  Põhiseadusest tulenevaid nõudeid ei ole esitatud.